ฮั่งเส็งปิดเช้าพุ่ง 490.57 จุด ตามตลาดหุ้นนิวยอร์ก
ฮั่งเส็งปิดเช้าพุ่ง 490.57 จุด ตามตลาดหุ้นนิวยอร์ก
25 พ.ค. 2559

ดัชนีฮั่งเส็งตลาดหุ้นฮ่องกงปิดเช้าทะยานขึ้นตามทิศทางของตลาดหุ้นนิวยอร์ก โดยดัชนีฮั่งเส็งพุ่ง 490.57 จุด หรือ 2.47% ปิดภาคเช้าที่ 20,321.00 จุดเนื่องจากได้รับแรงหนุนจากยอดขายบ้านใหม่เดือนเม.ย.ของสหรัฐซึ่งเพิ่มขึ้นแตะระดับสูงสุดในรอบกว่า 8 ปี
กระทรวงพาณิชย์สหรัฐรายงานว่า ยอดขายบ้านใหม่พุ่งขึ้น 16.6% ในเดือนเม.ย. สู่ระดับ 619,000 ยูนิต ซึ่งเป็นระดับสูงสุดนับตั้งแต่เดือนม.ค.2551  ส่วนราคาเฉลี่ยของบ้านใหม่เพิ่มขึ้น 9.7% เมื่อเทียบกับช่วงเดียวกันของปีที่แล้ว สู่ระดับ 321,100 ดอลลาร์ ซึ่งเป็นระดับสูงสุดเป็นประวัติการณ์
ทั้งนี้ ข้อมูลดังกล่าวช่วยให้นักลงทุนมีมุมมองที่เป็นบวกว่า เศรษฐกิจสหรัฐจะยังคงแข็งแกร่งแม้ว่าธนาคารกลางสหรัฐ (เฟด) มีแนวโน้มปรับขึ้นดอกเบี้ยในอนาคต
 